《山居杂咏 其一》
明代·释今龙

吾道久寂寞，爱此林无喧。不闻野干吼，祇见象王尊。

钵洗龙湫怒，藤支鸟道翻。香泉一掬饮，已觉清心魂。

作者简介：今龙，字枯吟。茂名人。礼石波禅师受具。明桂王永历十三年（一六五九），参天然于雷峰，为典客，随入丹霞。会石鉴禅师分座怡山，奉命以监寺辅行。洎石公退院，从福州往参天童，当机大悟，木陈和尚付以大法。寻示寂天童。著有诗稿。事见高雷旅港同乡会《高雷文献专辑》。